जदयू ने राजद पर साधा निशाना, पोस्टर में लिखा- हिसाब दो, हिसाब लो - दैनिक जलतेदीप
Home Latest जदयू ने राजद पर साधा निशाना, पोस्टर में लिखा- हिसाब दो, हिसाब...
जदयू ने राजद पर साधा निशाना, पोस्टर में लिखा- हिसाब दो, हिसाब लो
पटना। बिहार में इस साल चुनाव होने हैं। अक्टूबर से नवंबर के बीच विधानसभा चुनाव होने की उम्मीद है। ऐसे में राजनीतिक पार्टियों ने अपनी कमर कस ली है। वे जनता को लुभाने की कोशिशों के साथ ही एक-दूसरे पर निशाना साध रहे हैं। इसी बीच सत्तारूढ़ जनता दल यूनाइडेट (जदयू) ने पटना के विभिन्न चौक-चौराहों पर पोस्टर लगाए हैं। इस पोस्टर में राष्ट्रीय जनता दल (राजद) और जदयू के 15 सालों की तुलना की गई है।
पोस्टर के जरिए जदयू ने राजद से उनके शासन के 15 सालों का हिसाब मांगा है। उसने पोस्टर में जदयू के 15 साल के शासन के दौरान किए गए कार्यों को दिखाया है। पोस्टर में लिखा है- (हिसाब दो, हिसाब लो) पोस्टर के आधे हिस्से में राजद के कार्यकाल के समय के बिहार को दिखाया गया है कि उस समय सड़कों पर बड़े-बड़े गड्ढे थे। जिनमें पानी भरा रहता था।
हथियारों से लैस लोगों का समूह बेगुनाहों की हत्या करता था। खून-खराबा हुआ करता था। इसके अलावा लोगों के घरों में बिजली नहीं थी और लोग लालटेन की रोशनी में रहने को मजबूर थे। वहीं दूसरे पोस्टर में जदयू के कार्यकाल के विकास को दिखाया गया है कि अब सड़कें पक्की हैं और फ्लाइओवर बने हुए हैं।
पिछला आर्टिकलमुझे टिकट नहीं देने के पीछे फडणवीस, महाजन का हाथ : एकनाथ खडसे
अगला आर्टिकल गणतंत्र दिवस परेड में शामिल नहीं होगी पश्चिम बंगाल की झांकी
सुशांत सिंह केस में सीबीआई जांच की अर्जी सुप्रीम कोर्ट ने...
फैक्ट चेक में झूठे साबित हुए सोशल मीडिया पर वायरल पांच...